འཛམ་གླིང་ཟོར་ལུ་སྡོད་མི་ཚུ་གིས་ འཐུང་ཆུ་མ་ལང་པའི་ དཀའ་ངལ་བྱུང་མི་ལུ་ ཐབས་ལམ་ཚུ་བཏོན་ཡོདཔ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Thursday , December 8 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
འཛམ་གླིང་ཟོར་ལུ་སྡོད་མི་ཚུ་གིས་ འཐུང་ཆུ་མ་ལང་པའི་ དཀའ་ངལ་བྱུང་མི་ལུ་ ཐབས་ལམ་ཚུ་བཏོན་ཡོདཔ།
admin November 23, 2022 གནས་ཚུལ་དང་པ།, གནས་ཚུལ། Leave a comment 35 Views
༉ རྩི་རང་ སྒོ་གསར་གླིང་རྒེད་འོག་གི་ འཛམ་གླིང་ཟོར་སྤྱི་འོག་ནང་ མི་རློབས་ཡར་སེང་སོང་ནི་དེ་གིས་ འཐུང་ཆུ་མ་ལང་པའི་ དཀའ་ངལ་བྱུང་མི་དེ་ ཧེང་སྐལ་ར་ གནས་སྟངས་མར་ཉམས་འགྱོ་དོ་ཡོདཔ་ཨིན་པས།
ཁྱིམ་གུང་༥༢ ཀྱིས་ ཉེན་སྲུང་དང་ཡུན་བརྟན་ཅན་གྱི་ འཐུང་ཆུ་དགོ་པའི་སྐོར་ལས་ དབང་འཛིན་ཚུ་ལུ་ ཞུ་བ་འབད་མི་དེ་ ངོས་ལེན་མ་འབྱུང་བའི་ཤུལ་ལས་ ས་གནས་ཀྱི་མི་ཚུ་གིས་ ཁོང་རའི་ གནས་སྐབས་བཏོན་ཡོདཔ་ཨིན་པས།
དེ་ཡང་ ས་གནས་ཀྱི་མི་ཚུ་གིས་ འཐུང་ཆུ་ཡུན་བརྟན་སྦེ་ འཐོབ་ཚུགསཔ་བཟོ་ཐབས་ལུ་ མི་སྡེའི་ནང་ལས་ ཆུ་བདག་འཛིན་པ་ཅིག་ བསྐོ་བཞག་འབད་དེ་ ཟླ་རིམ་བཞིན་དུ་ དངུལ་ཕོགས་དངུལ་ཀྲམ་༨,༠༠༠ རེ་ སྤྲོད་དོ་ཡོདཔ་ཨིན་པས།
ཉིན་བསྟར་བཞིན་དུ་ ཁ་ར་ ནཱན་ཌ་གིས་ སྤྱི་འོག་གི་ ས་ཁོངས་ཁག་༤ ནང་བཀྲམ་མི་ ཆུ་དུང་༤ ནང་ ཆུ་བསྐོར་རྒྱབ་སྦེ་ བཏང་དོ་ཡོདཔ་ཨིན་པས།
ཆུ་མཛོད་ནང་ ཆུ་མེད་པ་ཅིན་ རྒེད་འོག་ལས་ དུས་ཡུན་ཆུ་ཚོད་༡ དེ་ཅིག་ ལམ་འགྱོ་དགོ་པའི་ ས་ཁར་ཡོད་མི་ ཆུའི་རྐ་ ནང་ འགྱོ་དོ་ཡོདཔ་ད་ ང་གིས་ ཆུ་རྐ་ལུ་ དྲོ་པའི་ཆུ་ཚོད་༦ ལས་འགྱོ་བ་ཅིན་ ཉིན་མ་ཁམས་ཅིག་ཁར་ ལྷོད་ཚུགས་པས་ ཟེར་ ཁོ་གིས་སླབ་ཨིན་པས།
ཉམས་བཅོས་ཀྱི་ལཱ་ སྦོམ་འབད་དགོཔ་འཐོན་པ་ཅིན་ གཡུས་མི་ཚུ་གིས་ ཁོ་ལུ་ ཆ་རོགས་འབད་དོ་ཡོདཔ་ད་ ཆུ་རྐ་དེ་ དཀྱིལ་འཁོར་ཐང་རྒེད་འོག་ལས་ ཀི་ལོ་མི་ཊར་༡༤ གི་ས་ཁར་ ཆགས་ཏེ་ཡོདཔ་ཨིན་པས།
ཁ་ར་ ནཱན་ཌ་གིས་ ལཱ་དེ་ལུ་ སེམས་ཤུགས་བསྐྱེད་དེ་འབད་དོ་ཡོདཔ་ད་ དེ་མིན་ གཡུས་མི་ཚུ་ལས་ ཉོགས་བཤད་གྱངས་ཁ་མེདཔ་ཅིག་ ལྷོད་དོ་ཡོདཔ་ཨིན་པས།
ང་ལུ་ བརྒྱུད་འཕྲིན་ལྷོད་ནི་མེད་ཟེར་ཨིནམ་ད་ དཀའ་ངལ་སྦོམ་ཡོད་པ་ཅིན་ ཁྲི་འཛིན་དང་འབྲེལ་བ་འཐབ་ནི་ཡོད་ཟེར་ ཁོ་གིས་བཤད་པའི་ཁར་ སྤྱི་ལོ་༢༠༡༣ ཚུན་ ཁོ་གི་དངུལ་ཕོགས་དེ་ དངུལ་ཀྲམ་༣,༠༠༠ ལས་མེད་མི་དེ་ ཡར་སེང་འབད་བྱིན་མི་ལུ་ སེམས་དགའ་སྟེ་ཡོདཔ་ཨིན་པས།
ས་གནས་ནང་སྡོད་མི་ པདྨ་ལྷ་མོ་གིས་ སླབ་དོ་བཟུམ་འབད་བ་ཅིན་ གཡུས་ཚན་ནང་ ཐབས་ཤེས་དེ་བཟུམ་བཏོན་མི་དེ་གིས་ ད་ཚུན་ ལེགས་ཤོམ་སོང་སྟེ་ཡོད་ཟེར་ཨིན་པས།
ང་བཅས་ཚུ་གིས་ ནུབ་མོའི་ཆུ་ཚོད་༢ ཚུན་ ཆུ་ཐོབ་དོ་ཡོདཔ་ལས་ དེ་བསྒང་ གསོག་འཇོག་འབད་དེ་ བཞག་དོ་ཡོདཔ་ལས་ སྟབས་བདེ་བས་ཟེར་ མོ་གིས་སླབ་ཨིན་རུང་ སོ་ནམ་ལཱ་གི་དོན་ལུ་ ལང་མི་ཚུགས་དོ་ཡོདཔ་ཨིན་པས།
རཱམ་བྷ་དུར་ ཏ་མང་གིས་ སླབ་དོ་བཟུམ་འབད་བ་ཅིན་ འདས་པའི་ལོ་ཚུ་ནང་ ཆུའི་དཀའ་ངལ་དེ་ ཚབས་ཆེན་སྦེ་ར་ཡོད་ཟེར་ཨིནམ་ད་ ཆུ་ལས་བརྟེན་ འཕྲལ་འཕྲལ་སྐབས་ ཁྱིམ་ཚང་ཚུ་གི་བར་ན་ ཁ་ཤགས་ཡང་ རྐྱབ་དགོཔ་བྱུངམ་མས་ཟེར་ ཨིན་པས།
ཁོ་གིས་ སླབ་མིའི་ནང་ ཚོད་བསྲེ་འཛུགས་སྐྱོང་འབདཝ་ད་ ཆུ་མ་ལང་ནི་དེ་གིས་ ལཱ་ཁག་འདུག་ཟེར་ཨིནམ་ད་ སྡེ་ཚན་གྱི་ཁྲི་འཛིན་ དཱན་ཀུ་མར་ ནིའོ་པ་ནི་གི་ སླབ་དོ་བཟུམ་འབད་བ་ཅིན་ བཟོ་སྐྲུན་གསརཔ་འབད་མི་དང་ མི་རློབས་ཡར་སེང་སོང་ནི་དེ་གིས་ ཁང་གླ་ཁར་ སྡོད་མི་ཚུ་ལུ་བརྟེན་ ཧེ་མ་ལས་ སྐམ་སྟེ་ཡོད་མི་ཆུ་རྐ་ལུ་ འབྱེམ་ཕོག་སྟེ་ཡོད་ཟེར་ཨིན་པས།
འདས་པའི་ལོ་ དག་པ་ཅིག་གི་ཧེ་མར་ ཁྱིམ་གུང་༤༠ ལས་མེདཔ་ད་ ཁོ་གིས་སླབ་དོ་བཟུམ་འབད་བ་ཅིན་ རྒེད་འོག་ནང་ འཆར་དངུལ་མེདཔ་ལས་ ཐབས་ལམ་གསརཔ་དེ་ འབད་ཐབས་མ་འབྱུང་རུང་ ལོ་ཐོག་དང་ ཚོད་བསྲེ་གི་དོན་ལུ་ ཆུ་དགོཔ་ལས་ གདོང་ལེན་བྱུངམ་མས་ཟེར་ཨིན་པས།
རྒེད་འོག་གིས་ འཆར་དངུལ་ཆ་འཇོག་འབད་བ་ཅིན་ པད་ཚལ་གླིང་རྒེད་འོག་ནང་ ཆུ་རྐ་གསརཔ་ཡོད་ཟེར་ཨིནམ་ད་ འཛམ་གླིང་ཟོར་སྤྱི་འོག་གི་ངོ་ཚབ་ ཊི་ཀ་རཱམ་གྱིས་ བཤད་དོ་བཟུམ་འབད་བ་ཅིན་ ཉེ་འདབས་ལས་ཕར་ ཆུ་རྐ་མིན་འདུག་ཟེར་ཨིན་པས།
རྒེད་འོག་གཞན་ཁ་ལས་ ཆུ་རྐ་འཐེན་ནི་དེ་ ཟད་འགྲོ་སྦོམ་གནས་དོ་ཡོདཔ་ད་ ཆུ་རྐ་དེ་གི་དོན་ལུ་ དངུལ་ཀྲམ་ས་ཡ་༣༠ དེ་ཅིག་ གནས་ནི་ཨིནམ་ད་ རྒེད་འོག་གིས་ སང་ཕོད་ཀྱི་ ལོ་ནང་ལས་ འཐུང་ཆུའི་དཀའ་ངལ་ སེལ་ཐབས་ཀྱི་ འཆར་གཞི་ འདུག་ཟེར་ སླབ་ཨིན་པའི་གནས་ཚུལ།
སྐད་སྒྱུར་ བཀྲིས་བསྟན་འཛིན།
About admin
Previous ཀླུ་རྨང་མི་སེར་ཚུ་གིས་ གནས་སྒང་གཙང་ཆུའི་གུ་ལས་ གཏན་འཇགས་ཀྱི་ཟམ་གཅིག་ འཐོབ་ཚུགས་ནི།
Next བདེ་སྲུང་ཆུའི་ལས་འགུལ་ མཇུག་བསྡུ་མི་དེ་གིས་ ཡང་གཉེར་དང་ འཇམ་མཁར་རྒེད་འོག་༢ ལུ་ ཕན་ཁྱད་འབྱུང་ནི།
Related Articles
ཁོ་ལོང་ཚེས་བཅུ་མེན་པར་ ཡོན་ཕུལ་ཚེས་བཅུ་ཟེར་ སླབ་དགོ་པའི་དོགས་སེལ།
December 7, 2022
ཚལ་ལུ་ཕྱིར་ཚོང་ ལེགས་ཤོམ་སྦེ་ འཐབ་མི་ཚུགས་ནི་བཟུམ་ཡོདཔ།
December 7, 2022
ཉེན་སྲུང་གི་གདོང་ལེན་ཡོད་རུང་ ངན་ལྷད་བཀག་སྡོམ་ལྷན་ཚོགས་ཀྱིས་ ཉེས་ལས་འབད་མི་ཚུ་ལུ་ ཞིབ་དཔྱད་མཐིལ་ཕྱིན་འབད་ནི།
December 7, 2022
Check Also
སོ་ནམ་ཞིང་ལམ་ལག་ལེན་འཐབ་མི་ཚུ་ལས་ སྤྱོད་འཐུས་བསྡུ་ནི་ལུ་ཐེ་ཚོམ།
༉ སོ་ནམ་ཞིང་ལམ་ཚུ་ ཤིང་དང་ བྱེམ་ལ་སོགས་པ་ བཏོན་ནིའི་དོན་ལུ་ སྣུམ་འཁོར་ཆེ་བ་ཚུ་ ལག་ལེན་འཐབ་པའི་སྐབས་ སྤྱོད་འཐུས་བསྡུ་ནི་དེ་ ཟུར་ཁྲིམས་ནང་རྐྱངམ་གཅིག་ དོན་ཚན་སྦེ་ ཚུད་དེ་ཡོདཔ་ལས་ ས་གནས་གཞུང་གིས་ བསྟར་སྤྱོད་ འབད་ནི་ལུ་ ཐེ་ཚོམ་ཡོདཔ་ཨིན་པས། …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
ཁོ་ལོང་ཚེས་བཅུ་མེན་པར་ ཡོན་ཕུལ་ཚེས་བཅུ་ཟེར་ སླབ་དགོ་པའི་དོགས་སེལ།
ཚལ་ལུ་ཕྱིར་ཚོང་ ལེགས་ཤོམ་སྦེ་ འཐབ་མི་ཚུགས་ནི་བཟུམ་ཡོདཔ།
ཉེན་སྲུང་གི་གདོང་ལེན་ཡོད་རུང་ ངན་ལྷད་བཀག་སྡོམ་ལྷན་ཚོགས་ཀྱིས་ ཉེས་ལས་འབད་མི་ཚུ་ལུ་ ཞིབ་དཔྱད་མཐིལ་ཕྱིན་འབད་ནི།